Talous- ja sosiaalikomitean lausunto aiheesta "Ehdotus Euroopan parlamentin ja neuvoston päätökseksi simpukoiden bakteeri- ja virussaastumisen valvonnan vertailulaboratorioista"



Virallinen lehti nro C 355 , 21/11/1997 s. 0063



Talous- ja sosiaalikomitean lausunto aiheesta "Ehdotus Euroopan parlamentin ja neuvoston päätökseksi simpukoiden bakteeri- ja virussaastumisen valvonnan vertailulaboratorioista" () (97/C 355/12) Neuvosto päätti 29. heinäkuuta 1997 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut maa- ja kalatalousjaosto antoi lausuntonsa 18. syyskuuta 1997. Esittelijänä oli Joseph Balle. Talous- ja sosiaalikomitea hyväksyi 1. 2. lokakuuta 1997 pitämässään 348. täysistunnossa (lokakuun 1. päivän kokouksessa) seuraavan lausunnon. Äänestyksessä annettiin 89 ääntä puolesta, 2 vastaan, ja 6 pidättyi äänestämästä. 1. Johdanto 1.1. Komissio ehdottaa kansanterveyden suojelemiseksi kansallisten vertailulaboratorioiden sekä yhteisön vertailulaboratorion nimeämistä, jotta simpukoiden bakteeri- ja virussaastumisen määrittelystä ja valvonnasta voidaan huolehtia koordinoidusti. 2. Komission ehdotuksen pääsisältö 2.1. Neuvoston direktiivissä 91/492/ETY annetaan elävien simpukoiden tuotantoa ja markkinoille saattamista koskevat terveyssäädökset. Muiden soveltuvien tekniikkojen puuttuessa kyseisessä direktiivissä määrätään terveystarkastuksesta, joka perustuu fekaalibakteerimääriin. Tämä tekniikka on osoittautunut tieteelliseltä kannalta ja kokemusten pohjalta riittämättömäksi ja terveystarkastusten tulisikin perustua johonkin muuhun osoittimeen. 2.2. Useita satoja ihmisiä Euroopassa kohdanneen virusepidemian sekä saastumisen määrittelyssä ja valvonnassa tapahtuneen kehityksen johdosta komissio ehdottaa, että: jokaiseen jäsenvaltioon nimetään yksi tai useampia vertailulaboratorioita, joiden erityisenä tehtävänä on koordinoida simpukoiden bakteeri- ja virusmäärityksistä vastaavien kansallisten laboratorioiden toimintaa, järjestää laboratorioiden välisiä vertailevia kokeita, huolehtia yhteisön vertailulaboratorion toimittamien tietojen jakelusta sekä toimia yhteistyössä tämän vertailulaboratorion kanssa, nimetään eurooppalainen vertailulaboratorio, jonka tehtävänä on hankkia tietoja määritysmenetelmistä ja vertailevista kokeista kansallisille laboratoriolle, koordinoida kansallisten laboratorioiden määritysmenetelmien soveltamista, koordinoida uusien määritysmenetelmien tutkimusta sekä toimia yleisesti yhteistyössä kansallisten laboratorioiden kanssa ja avustaa komissiota. 2.3. Päätösehdotuksessa yhteisön vertailulaboratorioksi nimetään Weymouthissa sijaitseva Centre for Environment, Fisheries & Aquaculture Science, ja sen toimintaedellytykset määritellään (henkilöstö, laitteisto, perusrakenteet, yhteisön tuki). 3. Päätelmät 3.1. Komission ehdotuksen tavoitteena on: suojella kansanterveyttä ehkäisemällä uudet ongelmat elävien simpukoiden alalla sekä kehittää määritys- ja valvontamenetelmiä, luoda sekä määritys- että valvontamenetelmien kannalta yhtenäinen järjestelmä Euroopan unionissa muodostamalla kansallisten vertailulaboratorioiden ja yhteisön vertailulaboratorion toimintaverkosto. Komitea kannattaa näiden tavoitteiden pohjalta ehdotusta päätökseksi simpukoiden bakteeri- ja virussaastumisen valvonnan vertailulaboratorioista. Bryssel, 1. lokakuuta 1997. Talous- ja sosiaalikomitean puheenjohtaja Tom JENKINS () EYVL C 267, 3.9.1997, s. 15